**รายงานการประชุมสภาเทศบาลตำบลเกาะยาว**

**สมัยสามัญ สมัยแรก ประจำปี พ.ศ. 2563**

**วันที่ 4 กุมภาพันธ์ ๒๕63**

**เวลา 09.3๐ น.**

**ณ ห้องประชุมสภาเทศบาลตำบลเกาะยาว**

**.......................................................................................**

**ผู้มาประชุม**

|  |  |  |  |  |  |
| --- | --- | --- | --- | --- | --- |
| **ลำดับที่** | **ชื่อ – สกุล** | **ตำแหน่ง** | **ลายมือชื่อ** | **หมายเหตุ** | |
| ๑. | นายประยูร เริงสมุทร | ประธานสภาเทศบาลตำบลเกาะยาว | นายประยูร เริงสมุทร | |  | |
| ๒. | นายสุชน วาหะรักษ์ | รองประธานสภาเทศบาลตำบลเกาะยาว | นายสุชน วาหะรักษ์ | |  | |
| ๓. | นางสาวกมลา ชำนินา | สมาชิกสภาเทศบาลตำบลเกาะยาว | นางสาวกมลา ชำนินา | |  | |
| ๔. | นางเสาวคนธ์ เริงสมุทร | สมาชิกสภาเทศบาลตำบลเกาะยาว | นางเสาวคนธ์ เริงสมุทร | |  | |
| ๕. | นางสาวเมษา กุลบัส | สมาชิกสภาเทศบาลตำบลเกาะยาว | นางสาวเมษา กุลบัส | |  | |
| ๖. | นายอมร ศรีสมุทร | สมาชิกสภาเทศบาลตำบลเกาะยาว | นายอมร ศรีสมุทร | |  | |
| ๗. | นายโชติ ทองย้อย | สมาชิกสภาเทศบาลตำบลเกาะยาว | นายโชติ ทองย้อย | |  | |
| ๘. | นางสาวพัชรินทร์ สุภาพ | สมาชิกสภาเทศบาลตำบลเกาะยาว | นางสาวพัชรินทร์ สุภาพ | |  | |
| ๙. | นายจำรัส หยั่งทะเล | สมาชิกสภาเทศบาลตำบลเกาะยาว | นายจำรัส หยั่งทะเล | |  | |
| 10. | นายสมพร ดำสมุทร | สมาชิกสภาเทศบาลตำบลเกาะยาว | นายสมพร ดำสมุทร | |  | |
| 11. | นายสำเริง ราเขต | สมาชิกสภาเทศบาลตำบลเกาะยาว | นายสำเริง ราเขต | |  | |
| 12. | นายอรินทร์ ประสานการ | สมาชิกสภาเทศบาลตำบลเกาะยาว | นายอรินทร์ ประสานการ | |  | |
| 13. | นายถาวร ขุนทอง | เลขานุการสภาเทศบาลตำบลเกาะยาว | นายถาวร ขุนทอง | |  | |

**ผู้เข้าร่วมประชุม**

|  |  |  |  |  |
| --- | --- | --- | --- | --- |
| **ลำดับที่** | **ชื่อ – สกุล** | **ตำแหน่ง** | **ลายมือชื่อ** | **หมายเหตุ** |
| ๑. | นายพีรยุทธ์ มาตรักษา | นายกเทศมนตรี | นายพีรยุทธ์ มาตรักษา |  |
| ๒. | นายสมศักดิ์ วาหะรักษ์ | รองนายกเทศมนตรี | นายสมศักดิ์ วาหะรักษ์ |  |
| ๓. | นายประเสริฐ ศรีเหมาะ | รองนายกเทศมนตรี | นายประเสริฐ ศรีเหมาะ |  |
| ๔. | นายหมาด อุหลัง | ที่ปรึกษานายกเทศมนตรี | นายหมาด อุหลัง |  |
| 5. | นางวรฉัตร คงเกื้อ | เลขานุการนายกเทศมนตรี | นางวรฉัตร คงเกื้อ |  |
| 6. | นางสาวสมัย ระบำเพลิง | หัวหน้าสำนักปลัดเทศบาล | นางสาวสมัย ระบำเพลิง |  |
| 7. | นางบุญธิดา การเรียบ | พยาบาลวิชาชีพชำนาญการ | นางบุญธิดา การเรียบ |  |
| 8. | นางสาวณัฐกฤตา อักษรกูล | นักวิชาการเงินและบัญชีชำนาญการ | นางสาวณัฐกฤตา อักษรกูล |  |
| 9. | นางสาวจริญญา ทองศรีอ่อน | นักวิชาการคลัง | นางสาวจริญญา ทองศรีอ่อน |  |
| 10. | นายปรัญชัย ชูรักษ์ | นายช่างโยธาปฏิบัติงาน | นายปรัญชัย ชูรักษ์ |  |

**-๒-**

**เริ่มประชุมเวลา 09.3๐ น.**

**เลขานุการ** เมื่อที่ประชุมพร้อม นายถาวร ขุนทอง นักวิเคราะห์นโยบายและแผนชำนาญการ ทำหน้าที่เลขานุการสภาเทศบาล เชิญสมาชิกสภาเข้าประจำที่ประชุม

ประกาศสภาเทศบาลตำบลเกาะยาว เรื่อง เรียกประชุมสภาเทศบาลตำบลเกาะยาว สมัยสามัญ สมัยแรก ประจำปี พ.ศ. 2563

ด้วยสภาเทศบาลตำบลเกาะยาว จะดำเนินการประชุมเทศบาล สมัยสามัญ สมัยแรก ประจำปี พ.ศ. 2563 ตามระเบียบกระทรวงมหาดไทยว่าด้วยการประชุมสภาท้องถิ่น พ.ศ. 2547 แก้ไขเพิ่มเติมจนถึงฉบับปัจจุบัน หมวด 2 การประชุม ข้อ 20 (1) และ ข้อ 22

อาศัยอำนาจตามความในระเบียบกระทรวงมหาดไทยว่าด้วยข้อบังคับการประชุมสภาท้องถิ่น พ.ศ. 2547 แก้ไขเพิ่มเติมจนถึงฉบับปัจจุบัน หมวด 2 การประชุม ข้อ 20 (1) และ ข้อ 22 เทศบาลตำบลเกาะยาว โดยประธานสภาเทศบาลตำบลเกาะยาว จึงเรียกประชุมสภาเทศบาลตำบลเกาะยาว สมัยสามัญ สมัยแรก ประจำปี พ.ศ. 2563 มีกำหนด 28 วัน ตั้งแต่วันที่ 1 – 28 กุมภาพันธ์ พ.ศ. 2563 จึงประกาศให้ทราบโดยทั่วกัน ประกาศ ณ วันที่ 22 มกราคม พ.ศ. 2563 ลงชื่อ นายประยูร เริงสมุทร ประธานสภาเทศบาลตำบลเกาะยาว

วันนี้มีสมาชิกสภาเทศบาลอยู่ในตำแหน่ง 12 คน มาประชุม 12 คน ครบองค์ประชุมแล้ว จึงขอเชิญประธานสภาเทศบาลทำหน้าที่ประธานในที่ประชุม

**ประธานฯ**  ขอบคุณเลขานุการสภาเทศบาล

**ระเบียบวาระที่ 1** **เรื่องที่ประธานแจ้งให้ที่ประชุมทราบ**

**ประธานฯ**  ขอเชิญนายกเทศมนตรีตำบลเกาะยาว

**นายกเทศมนตรี** - เนื่องจากวันที่ 6 กุมภาพันธ์ 2563 ทางผู้ว่าราชการจังหวัดพังงา คือ นายจำเริญ ทิพยพงศ์ธาดา ได้มามอบนโยบาย ณ ที่ว่าการอำเภอเกาะยาว เวลา 10.30 น. ซึ่งตั้งแต่ได้มาดำรงตำแหน่งเป็นผู้ว่าราชการจังหวัดพังงาก็ยังไม่เคยได้มาอำเภอเกาะยาวเลยนะครับ

* ในส่วนโครงการสร้างกลไกในการแก้ปัญหาความขัดแย้งในการเลือกตั้งท้องถิ่น กิจกรรมโดยการจัดอบรมให้ความรู้แก่ผู้ที่คาดว่าจะสมัครรับเลือกตั้ง ผู้ที่สนใจและบุคคลที่ผู้ที่มีหน้าที่เกี่ยวข้อง ทางคณะกรรมการการเลือกตั้งประจำจังหวัดพังงา โดยผู้อำนวยการสำนักงานคณะกรรมการการเลือกตั้งประจำจังหวัดพังงา ได้มาอบรมชี้แจงให้กับสมาชิกสภาและประชาชนในเขตเทศบาลตำบลเกาะยาว ในวันที่ 18 กุมภาพันธ์ 2563 เวลา 11.00 น. – 16.30 น. ณ ห้องประชุมสำนักงานเทศบาลตำบลเกาะยาว จำนวนผู้เข้าร่วมประชุมที่คาดการณ์ไว้ประมาณ 50 คน

/.......- เกี่ยวกับโครงการ

**-3-**

* เกี่ยวกับโครงการผู้อำนวยการศูนย์อำนวยการจิตอาสาพระราชทาน คือจริงแล้ววันนี้ผู้บริหารท้องถิ่นและท้องถิ่นอำเภอต้องไปประชุมที่จังหวัด เนื่องจากเป็นนโยบายเพื่อให้ปฏิบัติงานของศูนย์อำนวยการจิตอาสาพระราชทานอำเภอเป็นไปด้วยความเรียบร้อย ถูกต้อง ตามแนวทางที่ศูนย์อำนวยการใหญ่จิตอาสาพระราชทานกำหนด ศูนย์อำนวยการจิตอาสาพระราชทานจังหวัดพังงาจึงขอเชิญคณะกรรมการตามโครงสร้างของศูนย์อำนวยการจิตอาสาพระราชทานอำเภอเข้าร่วมประชุมเพื่อชี้แจง ทำความเข้าใจ และสรุปผลการดำเนินงานกิจกรรมจิตอาสาเราทำความ ดี ด้วยหัวใจ ประจำปี พ.ศ. 2562 ของศูนย์อำนวยการจิตอาสาพระราชทานอำเภอ ทุกอำเภอ ซึ่งผมมองว่าประชุมวันที่ 4 กุมภาพันธ์ 2563 ทางจังหวัดประชุมเสร็จก็จะให้ท้องถิ่นแต่ละท้องถิ่นกำหนดการจิตอาสา จิตอาสาภัยพิบัติ จิตอาสาเฉพาะกิจ และองค์กรปกครองส่วนท้องถิ่นนำร่องแต่ละอำเภอ และแนวทางการขับเคลื่อนการปฏิบัติงานของชุดปฏิบัติงานของจิตอาสาภัยพิบัติ ผมมองว่าสมาชิกสภาทุกคน พนักงานทุกคน ต้องเข้าร่วม มอบหมายกำหนดการในการจัดฝึกอบรมตั้งแต่ปี 2563 เป็นต้นไป เดี๋ยวค่อยเชิญประชุมอีกครั้งในส่วนที่ว่าจัดอบรมหลักสูตรจิตอาสาภัยพิบัติ ชุดปฏิบัติการจิตอาสาภัยพิบัติองค์กรปกครองส่วนท้องถิ่นครบทุกแห่ง หมายกำหนดการคือ 1 มกราคม – 30 กรกฎาคม 2563 ทุกท้องถิ่นต้องจัดฝึกอบรมเกี่ยวกับจิตอาสาทุกที่นะครับ และผู้อำนวยการท้องถิ่นออกคำสั่งมอบหมายภารกิจให้จิตอาสาภัยพิบัติปฏิบัติงานช่วยเหลือเจ้าพนักงานในการป้องกันและบรรเทาสาธารณภัยองค์กรปกครองส่วนท้องถิ่นบันทึก ปรับปรุง ข้อมูลของชุดปฏิบัติการจิตอาสาภัยพิบัติที่ผ่านการฝึกอบรมแล้วในระบบออนไลน์

สำหรับในส่วนของเทศบาลตำบลเกาะยาว พรุ่งนี้เวลา 07.30 น. โครงการจิตอาสาของเทศบาลตำบลเกาะยาวก็จะดำเนินการพัฒนาในเขตเทศบาล “โครงการบ้านน่ามอง เมืองน่าอยู่” ขอเชิญสมาชิกสภา ผู้บริหาร และพนักงานทุกคนเข้าร่วมจิตอาสาพร้อมกับประชาชนในเขตเทศบาล พร้อมกันเวลา 07.30 น. ตั้งแต่สามแยกเซเว่นอีเลฟเว่นไปจนถึงสุดแนวเขตเทศบาล และร่วมรับประทานอาหารกันที่สวนเฉลิมพระเกียรติฯ ขอบคุณครับ

**ที่ประชุม** รับทราบ

**ระเบียบวาระที่ 2 เรื่องรับรองรายงานการประชุม สมัยสามัญ สมัยที่ 4 ประจำปี พ.ศ. 2562**

**เมื่อวันที่ 27 พฤศจิกายน 2562**

**ประธานฯ**  ขอให้ที่ประชุมตรวจสอบดู หากมีข้อความใดผิดพลาดหรือตกไปขอให้ยกมือขอแก้ไขได้ ถ้าไม่มีก็ขอให้สมาชิกสภาเทศบาลรับรองรายงานการประชุม

**ที่ประชุม** ไม่มีผู้ใดขอแก้ไข

**ประธานฯ** หากไม่มีผมจะขอมติจากที่ประชุม

**ท่านผู้ใดเห็นว่ารายงานการประชุมครั้งที่ผ่านมามีความถูกต้องและรับรองขอให้ยกมือ**

/........ที่ประชุม

**-4-**

**ที่ประชุม**  ยกมือเห็นชอบเป็นเอกฉันท์ รับรองรายงานการประชุมครั้งที่แล้ว

**ระเบียบวารที่ 3 เรื่องติดตามผลการประชุมครั้งที่แล้ว**

**ประธานฯ** ท่านผู้ใดมีเรื่องจะติดตามบ้าง

**ที่ประชุม**  ไม่มีเรื่องที่จะติดตาม

**ระเบียบวาระที่ 4 เรื่องเสนอให้ที่ประชุมพิจารณา**

**ประธานฯ** **4.1 ญัตติพิจารณาเรื่องกำหนดระยะเวลาและวันเริ่มต้นประชุมสภาเทศบาล สมัยสามัญ ประจำปี 2563 และสมัยแรกของปี 2564**

ขอเชิญเลขานุการชี้แจง

**เลขานุการ** ตามมาตรา 24 แห่งพระราชบัญญัติเทศบาล พ.ศ. 2496 ได้บัญญัติว่า ในปีหนึ่งให้มีสมัยประชุมสามัญสี่สมัย สมัยประชุมสามัญครั้งแรกและวันเริ่มประชุมสมัยสามัญประจำปีให้สภาเทศบาลกำหนด

สมัยประชุมสามัญสมัยหนึ่ง ๆ ให้มีกำหนดไม่เกินสามสิบวัน แต่ถ้าจะขยายเวลาออกไปอีกจะต้องได้รับอนุญาตจากผู้ว่าราชการจังหวัด

ข้อ 20 นอกจากการประชุมสภาท้องถิ่นครั้งแรกตามข้อ 6 แล้ว การประชุมสภาท้องถิ่นมี 2 ประเภท คือ

1. การประชุมสามัญ
2. การประชุมวิสามัญ

ข้อ 21 การกำหนดสมัยประชุมสามัญประจำปีระยะเวลาและวันเริ่มต้นประชุมสมัยประชุมสามัญประจำปีของแต่ละสมัยในปีนั้น วันเริ่มสมัยประชุมสามัญประจำปีของปีถัดไป และระยะเวลาของสมัยประชุมสามัญประจำปีสมัยแรกของปีถัดไป ให้ประธานสภาท้องถิ่นนำปรึกษาในที่ประชุมสามัญประจำปีสมัยแรกของแต่ละปี โดยให้นำความในข้อ 11 มาใช้บังคับโดยอนุโลม เมื่อสภาท้องถิ่นมีมติแล้วให้ประธานสภาท้องถิ่นทำเป็นประกาศของสภาท้องถิ่นพร้อมทั้งปิดประกาศไว้ในที่เปิดเผย ณ สำนักงานองค์กรปกครองส่วนท้องถิ่น

**ที่ประชุม** รับทราบ

**ประธานฯ** ฉะนั้น จึงขอให้ที่ประชุมแห่งนี้ได้เสนอและกำหนดระยะเวลาและวันเริ่มประชุมสมัยสามัญประจำปี สมัยที่ 2 สมัยที่ 3 สมัยที่ 4 ประจำปี 2563 และสมัยประชุมสามัญสมัยแรกของปีถัดไป คือปี 2564 ขอเชิญที่ประชุม

/.......อมร ศรีสมุทร

**-5-**

**อมร ศรีสมุทร** กราบเรียนประธานสภา สมาชิกสภาเทศบาลและคณะผู้บริหารทุกท่าน กระผมนายอมร ศรีสมุทร สมาชิกสภาเทศบาล เขต 1 ผมขอเสนอ **สมัยสามัญ** **สมัยที่ ๒ ประจำปี 2563** ระยะเวลา 30 วัน วันเริ่มต้นประชุมวันที่ ๑ – ๓๐ พฤษภาคม ๒๕63

**ประธานฯ** ขอผู้รับรองด้วยครับ

**ที่ปร**ะชุม มีผู้รับรองจำนวน ๒ คน ประกอบด้วย

1. นายสุชน วาหะรักษ์
2. นางสาวเมษา กุลบัส

**สำเริง ราเขต** กราบเรียนประธานสภา สมาชิกสภาเทศบาลและคณะผู้บริหารทุกท่าน กระผมนายสำเริง ราเขต สมาชิกสภาเทศบาล เขต 2 ผมขอเสนอ **สมัยสามัญ** **สมัยที่ 3 ประจำปี 2563** ระยะเวลา 30 วัน วันเริ่มต้นประชุมวันที่ ๑ – ๓๐ สิงหาคม ๒๕63

**ประธานฯ** ขอผู้รับรองด้วยครับ

**ที่ปร**ะชุม มีผู้รับรองจำนวน ๒ คน ประกอบด้วย

1. นายอมร ศรีสมุทร
2. นางสาวกมลา ชำนินา

**กมลา ชำนินา** กราบเรียนประธานสภา สมาชิกสภาเทศบาลและคณะผู้บริหารทุกท่าน ดิฉันนางสาวกมลา ชำนินา สมาชิกสภาเทศบาล เขต 2 ดิฉันขอเสนอ **สมัยสามัญ** **สมัยที่ 4 ประจำปี 2563** ระยะเวลา 30 วัน วันเริ่มต้นประชุมวันที่ ๑ – ๓๐ ตุลาคม ๒๕63

**ประธานฯ** ขอผู้รับรองด้วยครับ

**ที่ปร**ะชุม มีผู้รับรองจำนวน ๒ คน ประกอบด้วย

1. นายสมพร ดำสมุทร
2. นางสาวพัชรินทร์ สุภาพ

**เสาวคนธ์ เริงสมุทร** กราบเรียนประธานสภา สมาชิกสภาเทศบาลและคณะผู้บริหารทุกท่าน ดิฉันนางเสาวคนธ์ เริงสมุทร สมาชิกสภาเทศบาล เขต 1 ดิฉันขอเสนอ **สมัยสามัญ** **สมัยแรก ประจำปี 2564** ระยะเวลา 30 วัน วันเริ่มต้นประชุมวันที่ ๑5 มกราคม – 14 กุมภาพันธ์ ๒๕64

**ประธานฯ** ขอผู้รับรองด้วยครับ

/........ที่ประชุม

**-6-**

**ที่ปร**ะชุม มีผู้รับรองจำนวน ๒ คน ประกอบด้วย

1. นายจำรัส หยั่งทะเล
2. นายสุชน วาหะรักษ์

**ประธานฯ** มีสมาชิกท่านใดจะเสนอเพิ่มเติมอีกบ้าง ขอเชิญครับ

**ที่ปร**ะชุมไม่มี

**ประธานฯ** เมื่อไม่มี ก็สรุปว่าการกำหนดจำนวนระยะเวลาและวันเริ่มต้นประชุมสภาเทศบาล สมัยสามัญ ประจำปี 2563 และสมัยแรกของปี 2564 เป็นดังนี้

**สมัยสามัญ** **สมัยที่ ๒ ประจำปี 2563** ระยะเวลา 30 วัน วันเริ่มต้นประชุมวันที่ ๑ – ๓๐ พฤษภาคม ๒๕63

**สมัยสามัญ** **สมัยที่ 3 ประจำปี 2563** ระยะเวลา 30 วัน วันเริ่มต้นประชุมวันที่ ๑ – ๓๐ สิงหาคม ๒๕63

**สมัยสามัญ** **สมัยที่ 4 ประจำปี 2563** ระยะเวลา 30 วัน วันเริ่มต้นประชุมวันที่ ๑ – ๓๐ พฤศจิกายน ๒๕63

**สมัยสามัญ** **สมัยแรก ประจำปี 2564** ระยะเวลา 30 วัน วันเริ่มต้นประชุมวันที่ ๑5 มกราคม – 14 กุมภาพันธ์ ๒๕64

**ที่ปร**ะชุมรับทราบ

**ประธานฯ** **๔.2 ญัตติพิจารณาร่างเทศบัญญัติ เรื่อง การควบคุมการเลี้ยงหรือปล่อยสุนัขและแมว พ.ศ. 2563** ขอเชิญนายกเทศมนตรี ชี้แจง

**นายกเทศมนตรี** เรียนประธานสภาเทศบาล และสมาชิกสภาเทศบาลทุกท่าน กระผมนายพีรยุทธ์ มาตรักษา นายกเทศมนตรีตำบลเกาะยาว ขอชี้แจงดังนี้

**ญัตติพิจารณา**ร่างเทศบัญญัติ เรื่อง การควบคุมการเลี้ยงหรือปล่อยสุนัขและแมว พ.ศ. 2563

**หลักการ** ให้มีเทศบัญญัติว่าด้วยการควบคุมการเลี้ยงหรือปล่อยสุนัขและแมว พ.ศ. 2563 ซึ่งอาศัยอำนาจตามความในมาตรา 60 (2) แห่งพระราชบัญญัติเทศบาล พ.ศ. 2496 ซึ่งแก้ไขเพิ่มเติมโดยพระราชบัญญัติเทศบาล (ฉบับที่ 14) พ.ศ. 2562 ประกอบมาตรา 29 แห่งพระราชบัญญัติการสาธารณสุข พ.ศ. 2535 เทศบาลตำบลเกาะยาว เพื่อให้เป็นไปตามวัตถุประสงค์ ตามโครงการสัตว์ปลอดโรค คนปลอดภัย จากโรคพิษสุนัขบ้าตามพระปณิธานศาสตราจารย์ ดร.สมเด็จพระเจ้าลูกเธอ เจ้าฟ้าจุฬาภรณวลัยลักษณ์ อัครราชกุมารี โดยให้องค์กรปกครองส่วนท้องถิ่นดำเนินการออกเทศบัญญัติ เรื่อง การควบคุมการเลี้ยงหรือปล่อยสัตว์ให้ครบทุกแห่ง

/........เหตุผล

**-7-**

**เหตุผล** การควบคุมการเลี้ยงหรือปล่อนสุนัขและแมว ให้เหมาะสมกับสภาพการของพื้นที่ในชุมชนจะสามารถป้องกันไม่ให้เกิดปัญหาเหตุเดือดร้อนรำคาญจากสุนัขและแมว เพื่อประโยชน์ในการรักษาสภาวะความเป็นอยู่ที่เหมาะสมกับการดำรงชีพของประชาชน และสมารถป้องกันอันตรายจากโรคพิษสุนัขบ้าหรือโรคระบาดที่เกิดจากสุนัขและแมว สมควรกำหนดเขตควบคุมการเลี้ยงหรือปล่อยสุนัขและแมว จึงตราเทศบัญญัตินี้

เทศบัญญัติเทศบาลตำบลเกาะยาว

เรื่อง การควบคุมการเลี้ยงหรือปล่อยสุนัขและแมว พ.ศ. 2563

โดยที่เป็นการสมควรให้มีเทศบัญญัติว่าด้วยการควบคุมการเลี้ยงหรือปล่อยสุนัขและแมว

อาศัยอำนาจตามความในมาตรา 60 (2) แห่งพระราชบัญญัติเทศบาล พ.ศ. 2496 ซึ่งแก้ไขเพิ่มเติมโดยพระราชบัญญัติเทศบาล (ฉบับที่ 14) พ.ศ. 2562 ประกอบมาตรา 29 แห่งพระราชบัญญัติการสาธารณสุข พ.ศ. 2535 เทศบาลตำบลเกาะยาว โดยความเห็นชอบของสภาเทศบาลตำบลเกาะยาว และผู้ว่าราชการจังหวัดพังงา จึงตราเทศบัญญัติไว้ดังต่อไปนี้

ข้อ 1 เทศบัญญัตินี้เรียกว่า “เทศบัญญัติเทศบาลตำบลเกาะยาว เรื่อง การควบคุมการเลี้ยงหรือปล่อยสุนัขและแมว พ.ศ. 2563”

ข้อ 2 เทศบัญญัตินี้ให้ใช้บังคับในเขตเทศบาลตำบลเกาะยาว ตั้งแต่เมื่อได้ประกาศไว้โดยเปิดเผย ณ สำนักงานเทศบาลตำบลเกาะยาว แล้วเจ็ดวัน

ข้อ 3 ในกรณีที่มีเทศบัญญัติอื่นที่ขัดหรือแย้งกับเทศบัญญัติฉบับนี้ให้ใช้เทศบัญญัติฉบับนี้แทน

ข้อ 4 ในเทศบัญญัตินี้

“การเลี้ยงสุนัขและแมว” หมายความว่า กรรมวิธีหรือวิธีการที่จะดูแลสุนัขและแมวให้เจริญเติบและมีชีวิตอยู่ได้ในการสถานที่เลี้ยงสัตว์

“การปล่อยสุนัขและแมว” หมายความว่า การเลี้ยงสุนัขและแมวในลักษณะที่มีการปล่อยให้อยู่นอกสถานที่เลี้ยงสัตว์ รวมทั้งการสละการครอบครองสุนัขและแมว

“สถานที่เลี้ยงสัตว์” หมายความว่า คอกสัตว์ กรงสัตว์ ที่ขังสัตว์ หรือสถานที่ในลักษณะอื่นที่ใช้ในการควบคุมสัตว์ที่เลี้ยง ทั้งนี้ให้หมายความรวมถึงแนวอาณาเขตที่ดินซึ่งใช้ประกอบการเลี้ยงสัตว์ที่มีพื้นที่ติดกันเป็นพื้นที่เดียว

“เจ้าของสุนัขและแมว” หมายความว่า เจ้าของกรรมสิทธิ์ผู้ครอบครองสุนัขและแมว ทั้งนี้ให้หมายความรวมถึงผู้เลี้ยง ผู้ให้ที่อยู่อาศัยและผู้ควบคุมสุนัขและแมวด้วย

/........“ราชการส่วนท้องถิ่น”

**-8-**

“ราชการส่วนท้องถิ่น” หมายความว่า เทศบาลตำบลเกาะยาว

“เจ้าพนักงานท้องถิ่น” หมายความว่า นายกเทศมนตรีตำบลเกาะยาว

ข้อ 5 ให้นายกเทศมนตรีตำบลเกาะยาว เป็นผู้รักษาการให้เป็นไปตามเทศบัญญัตินี้

ข้อ 6 เพื่อประโยชน์ในการักษาสภาวะความเป็นอยู่ที่เหมาะสมกับการดำรงชีพของประชาชนในท้องถิ่นหรือเพื่อป้องกันอันตรายจากเชื้อโรคที่เกิดจากสุนัขและแมว ให้พื้นที่ในเขตอำนาจของเทศบาลตำบลเกาะยาว ดังต่อไปนี้เป็นเขตควบคุมการเลี้ยงหรือปล่อยสุนัขและแมว

6.1 ให้พื้นที่ต่อไปนี้เป็นเขตห้ามเลี้ยงหรือปล่อยสุนัขและแมวโดยเด็ดขาด ดังนี้

6.1.1 สถานที่ราชการ ประกอบด้วย โรงเรียน ศูนย์พัฒนาเด็กเล็กเทศบาลตำบลเกาะยาว มัสยิด และส่วนที่เป็นหน่วยงานราชการทั้งหมดในเขตเทศบาล

6.1.2 สวนสาธารณะ เช่น สวนเฉลิมพระเกียรติพระบาทสมเด็จพระเจ้าอยู่หัว เฉลิมพระชนมพรรษา 80 พรรษา

6.2 ให้พื้นที่ต่อไปนี้เป็นเขตห้ามเลี้ยงหรือปล่อยสุนัขและแมว เกินจำนวนที่กำหนด

6.2.1 ห้ามเลี้ยงหรือปล่อยสุนัขและแมวในสถานที่ราชการดังข้อ 6.1

6.2.2 ครัวเรือน สามารถเลี้ยงสุนัขและแมว ได้ไม่เกินจำนวนดังนี้ สุนัข เลี้ยงได้ครัวเรือนละไม่เกิน 2 ตัว แมว เลี้ยงได้ครัวเรือนละไม่เกิน 3 ตัว แต่ถ้ามีการเกิดเพิ่มก็ต้องมาแจ้งให้เทศบาลทราบ

กรณีที่ต้องการเลี้ยงเกินกว่าจำนวนที่กำหนด ต้องได้รับอนุญาตจากเจ้าพนักงานท้องถิ่น

6.3 การเลี้ยงหรือปล่อนสุนัขและแมว ต้องดำเนินการดังนี้

6.3.1 การขึ้นทะเบียนสุนัขและแมว

(1) ให้เจ้าของสุนัขและแมวดำเนินการขึ้นทะเบียนสุนัขและแมวทุกตัวที่อยู่ในครอบครองต่อเทศบาลตำบลเกาะยาว และรับบัตรประจำตัวสุนัขและแมวหรือสัญลักษณ์หรือวิธีการอื่นใดตามแบบที่เทศบาลตำบลเกาะยาว กำหนด

(2) หากเจ้าของสุนัขและแมวต้องการมอบสุนัขและแมว หรือเปลี่ยนแปลงความเป็นเจ้าของให้แก่บุคคลอื่นต้องแจ้งต่อเทศบาลตำบลเกาะยาว ภายใน 15 วัน นับแต่วันที่มอบสุนัขและแมว หรือมีการเปลี่ยนแปลงความเป็นเจ้าของ เพื่อดำเนินการแก้ไขบัตร

/........ประจำตัวสุนัข

**-9-**

ประจำตัวสุนัขและแมว หรือสัญลักษณ์ หรือวิธีการกำหนดระบุตัวตนของสุนัขและแมวอื่นใด

(3) ในกรณีที่มีสุนัขและแมวเกิดใหม่ให้เจ้าของสุนัขและแมวดำเนินการขึ้นทะเบียนภายใน 15 วัน และต้องจัดการให้สุนัขและแมวนั้นได้รับการฉีดวัคซีนโรคพิษสุนัขบ้า

(4) กรณีที่เจ้าของนำสุนัขและแมวที่อยู่ในครอบครองย้ายออกนอกเขตเทศบาลตำบลเกาะยาวโดยถาวร หรือสุนัขและแมวที่อยู่ในครอบครองตาย เจ้าของสุนัขและแมวต้องดำเนินการแจ้งให้เทศบาลตำบลเกาะยาวทราบภายใน 7 วัน นับแต่มีการย้ายสุนัขและแมวออกนอกเขตเทศบาลโดยถาวร หรือวันที่สุนัขและแมวตาย

6.3.2 การป้องกันและควบคุมโรคพิษสุนัขบ้า

(1) เจ้าของสุนัขและแมว ต้องจัดการให้สุนัขและแมวทุกตัวได้รับการฉีดวัคซีนจากสัตวแพทย์ หรือผู้ได้รับมอบหมายเป็นหนังสือจากสัตวแพทย์ หรือผู้ประกอบการบำบัดโรคสัตว์ โดยการฉีดวัคซีนครั้งแรกต้องดำเนินการเมื่อสุนัขและแมวนั้นมีอายุตั้งแต่สองเดือนขึ้นไปแต่ไม่เกินสี่เดือน และต้องจัดการให้ได้รับการฉีดวัคซีนครั้งต่อไปตามระยะเวลาที่กำหนดในใบรับรองการฉีดวัคซีน

(2) หากเจ้าของสุนัขและแมวพบเห็นอาการ หรือสงสัยว่าสุนัขและแมวในครอบครองมีอาการของโรคพิษสุนัขบ้า ให้กักสุนัขและแมวไว้ และแจ้งต่อเทศบาลตำบลเกาะยาว ภายในยี่สิบสี่ชั่วโมง เพื่อประโยชน์ในการควบคุมโรค

(3) ในกรณีที่เกิดการระบาดของโรคพิษสุนัขบ้าในพื้นที่ตามประกาศเขตกำหนดโรคระบาดชั่วคราว ให้เจ้าของสุนัขและแมวทำการควบคุมสุนัขและแมวไว้ ณ สถานที่เลี้ยงจนกว่าจะสิ้นระยะเวลาตามประกาศ

6.3.3 การควบคุมด้านสุขลักษณะ

(1) เจ้าของสุนัขและแมว ต้องจัดสถานที่เลี้ยงสุนัขและแมวให้เหมาะสมและดูแลสถานที่เลี้ยงให้สะอาดถูกสุขลักษณะอยู่เสมอ

(2) เจ้าของสุนัขและแมว ต้องควบคุมดูแลสุนัขและแมวมิให้ก่อเหตุเดือดร้อนรำคาญหรือเป็นอันตรายต่อผู้อยู่อาศัยใกล้เคียง

6.3.4 การควบคุมเมื่อนำสุนัขและแมวออกนอกสถานที่เลี้ยงสัตว์

(1) เพื่อประโยชน์ในการตรวจสอบของเจ้าพนักงานตามกฎหมายว่าด้วยการสาธารณสุขให้เจ้าของสุนัขและแมว พกบัตรหรือติดเครื่องหมายประจำตัวสุนัขและแมว และต้องมีการควบคุมดูแลมิให้ก่อเหตุเดือดร้อนรำคาญหรือเป็นอันตรายต่อบุคคลอื่น

/........(2) เจ้าของสุนัข

**-10-**

(2) เจ้าของสุนัขและแมว ต้องจัดการมูลสัตว์หรือของเสียอันเกิดจากสุนัขและแมว ในสถานที่หรือทางสาธารณะ หรือสถานที่อื่นใดให้ถูกสุขลักษณะโดยทันที

ข้อ 7 ผู้ใดฝ่าฝืนหรือไม่ปฏิบัติตามเทศบัญญัตินี้ต้องระวางโทษตามพระราชบัญญัติการสาธารณสุข พ.ศ. 2535 และที่แก้ไขเพิ่มเติม ขอบคุณครับ

**ประธานฯ** ขอบคุณนายกเทศมนตรีครับ มีสมาชิกท่านใดจะเสนอความเห็นเพิ่มเติมบ้าง หรือจะพิจารณาเห็นชอบหรือไม่ประการใด ขอเชิญครับ

**อมร ศรีสมุทร**  กราบเรียนประธานสภา สมาชิกสภาเทศบาลและคณะผู้บริหารทุกท่าน กระผมนายอมร ศรีสมุทร สมาชิกสภาเทศบาล เขต 1 พอดีผมไปดูข้อที่ 7 ผู้ใดฝ่าฝืนหรือไม่ปฏิบัติตามเทศบัญญัตินี้ต้องระวางโทษตามพระราชบัญญัติการสาธารณสุข พ.ศ. 2535 และที่แก้ไขเพิ่มเติม ปัญหาตัวนี้สมาชิกสภาทุกคนน่าจะรู้เพราะว่าถ้าเราออกกฎหมายไปหรือตราเทศบัญญัติออกไป ตัวนี้มันจะขัดข้องมายังสมาชิกสภา บางทีพอชาวบ้านถามมีโทษอย่างไร พอทำไปแล้วทำไม่ไม่บอก คือต้องชัดเจนคำว่า “โทษ” เราตราโทษไว้เป็นอย่างไร ขอบคุณครับ

**นายกเทศมนตรี** เรียนประธานสภาเทศบาล และสมาชิกสภาเทศบาลทุกท่าน กระผมนายพีรยุทธ์ มาตรักษา นายกเทศมนตรีตำบลเกาะยาว ในส่วนของเทศบัญญัติทุกตัวที่เป็นขององค์กรปกครองส่วนท้องถิ่น คือ ปรับได้ไม่เกิน 1,000 บาทตามพระราชบัญญัติเทศบาล ในส่วนของพระราชบัญญัติการสาธารณสุข พ.ศ. 2535 และที่แก้ไขเพิ่มเติม มันจะมีเป็นชั้นว่านี่ปรับได้ไม่เกิน 1,000 บาท 500 บาท 300 บาท อยู่ตามพระราชบัญญัติการสาธารณสุข ซึ่งมันจะมีหลายตัว ในกรณีเกี่ยวกับการเลี้ยง น้ำเสียที่ลงมาก็ใช้พระราชบัญญัติการสาธารณสุข คือถ้าพระราชบัญญัติการสาธารณสุขมันจะเยอะ แต่ว่าถ้าเป็นของท้องถิ่นเราสามารถปรับได้ไม่เกิน 1,000 บาท ตามที่เทศบัญญัติทุกตัวที่ท้องถิ่นออกเอง

**สุชน วาหะรักษ์**  กราบเรียนประธานสภา สมาชิกสภาเทศบาลและคณะผู้บริหารทุกท่าน กระผมนายสุชน วาหะรักษ์ สมาชิกสภาเทศบาล เขต 1 ผมว่าเรื่องนี้บางทีชาวบ้านก็ไม่รู้ ผมว่าน่าจะแจกหนังสือให้ทุกบ้านก่อนดีไหมครับ

**ประธานฯ** คือจริง ๆ แล้วเรื่องนี้เป็นเรื่องของทางกองสาธารณสุขและสิ่งแวดล้อม มีหน้าที่ประชาสัมพันธ์ให้ชาวบ้านรู้ ซึ่งจริง ๆ แล้วเรื่องสุนัขและแมว ผมไม่เดือดร้อนหรอกครับ ผมเดือดร้อนเรื่องแพะมากกว่าครับ

**นายกเทศมนตรี** ผมขอชี้แจงเรื่องที่ประธานสภาพูดถึงมันจะมีเทศบัญญัติเกี่ยวกับเรื่องการปล่อยสัตว์อีกตัวหนึ่ง คือเรื่อง การปล่อยสัตว์เลี้ยงในทางที่สาธารณะ ซึ่งกฎหมายตัวนี้ถ้าเอาออกมาใช้ปัญหาคือ วัว ควาย ที่ก่อเหตุไล่ทุ่งไม่สามารถปล่อยได้ เพราะเขาบอกว่าห้ามเดินบนถนนสาธารณะ และเดี๋ยวผมจะให้ทางเจ้าหน้าที่จัดทำประกาศเกี่ยวกับการเลี้ยงแพะ ห้ามปล่อย แต่ถ้า

/.......เขาเอาเชือก

**-11-**

เขาเอาเชือกล่ามไว้เราไม่สามารถทำอะไรได้ นี่คือปัญหาคือถ้าเราออกเทศบัญญัติการปล่อยสัตว์ออกมาใช้ คนที่เลี้ยงสัตว์ไล่ทุ่งส่วนนี้จะเลี้ยงไม่ได้ ในส่วนนี้ก็ให้ทางกองสาธารณสุขและสิ่งแวดล้อมได้เพิ่มเติมสักนิดหนึ่ง ขอบคุณครับ

**บุญธิดา เก็บทรัพย์** กราบเรียนประธานสภาเทศบาล คณะผู้บริหาร และสมาชิกสภาทุกท่าน ดิฉันนางสาวบุญธิดา เก็บทรัพย์ ตำแหน่ง พยาบาลวิชาชีพชำนาญการ ในส่วนของการร่างเทศบัญญัติ เรื่อง การควบคุมการเลี้ยงหรือปล่อยสุนัขและแมว เรื่องนี้เป็นส่วนหนึ่งที่แยกออกมาจากในเรื่องของการควบคุมการเลี้ยงหรือปล่อยสัตว์ พ.ศ. 2550 ซึ่งตัวนี้ทางกรมส่งเสริมการปกครองท้องถิ่น ได้ระบุให้ทำเป็นเฉพาะเจาะจงในเรื่องของการปล่อยสุนัขและแมว และที่สำคัญที่สมาชิกสภาคือคุณสุชน วาหะรักษ์ ฝากถึงว่าให้ประกาศให้ชาวบ้านทราบทั่วกันนั้น ก็คือในส่วนของตรงนี้การร่างเทศบัญญัติเราได้มีคณะอนุกรรมการร่างเทศบัญญัติ โดยประกอบไปด้วย ชาวบ้าน ข้าราชการ ชุมชนต่าง ๆ ได้มีส่วนร่วมเป็นคณะกรรมการฯในการร่างเทศบัญญัติ โดยที่มีตัวบทกฎหมายว่าด้วยตามที่นายกเทศมนตรีตำบลเกาะยาวได้กล่าวไปแล้วเบื้องต้น ก็จะมีช่องว่างให้เราเติมในส่วนที่เกี่ยวข้องในเรื่องของสุนัขและแมว ตามเขตพื้นที่ของแต่ละพื้นที่โดยที่ความเห็นชอบตรงกันแล้วเข้าคณะกรรมการ 1. คณะอนุกรรมการ 2. คณะกรรมการ และนำเข้ามายังสภาเพื่อรับร่างเทศบัญญัติ และนำเสนอผู้ว่าราชการจังหวัดพังงาเพื่อพิจารณาอนุมัติ เมื่อผู้ว่าราชการจังหวัดพังงาอนุมัติเสร็จเรียบร้อยเราถึงสามารถมาประกาศใช้ได้ค่ะ

**นายกเทศมนตรี** ผมขอเสริมจากคุณบุญธิดา เก็บทรัพย์ เดิมทีมีเทศบัญญัติเรื่องการควบคุมหรือการปล่อยสัตว์อยู่แล้วแต่ว่านี่เป็นพระกระแสรับสั่ง วัตถุประสงค์ตามโครงการสัตว์ปลอดโรค คนปลอดภัย จากโรคพิษสุนัขบ้า ตามพระปณิธานศาสตราจารย์ ดร.สมเด็จพระเจ้าลูกเธอ เจ้าฟ้าจุฬาภรณวลัยลักษณ์ อัครราชกุมารี โดยให้องค์กรปกครองส่วนท้องถิ่นดำเนินการออกเทศบัญญัติ เรื่อง การควบคุมการเลี้ยงหรือปล่อยสัตว์ให้ครบทุกแห่ง ไม่ใช่เฉพาะเทศบาลตำบลเกาะยาว แต่มันเป็นเทศบัญญัติว่าด้วยการปล่อยสัตว์ เลี้ยงสัตว์อยู่แล้ว พ.ศ. 2550 ตามที่คุณบุญธิดา เก็บทรัพย์ ได้พูดถึง แต่นี่คือการเพิ่มเติมและกระชับพื้นที่ว่าคุณเลี้ยงได้ แต่ห้ามเลี้ยงในที่สาธารณะเพราะปัญหาที่เกิดขึ้นคือ มีเด็กแถวสะพานสารสินโดนสุนัขบ้ากัด จากเหตุการณ์นี้เองที่ทรงมีกระแสรับสั่งของจังหวัดพังงาทั้งหมด วันนั้นทางผู้ว่าราชการจังหวัดพังงาได้กำชับผมมา เพราะทางเทศบาลตำบลเกาะยาวไม่ได้ดำเนินการออกเทศบัญญัติว่าด้วยการเลี้ยงสุนัขและแมว จำเป็นต้องนำเข้าสู่สภาแห่งนี้ในวันนี้ และหลังจากนั้นก็ต้องเสนอผ่านทางผู้ว่าราชการจังหวัดพังงาอนุมัติประกาศใช้ ตามที่คุณสุชน วาหะรักษ์ พูดถึงก็คือแจ้งให้ประชาชนทราบว่าไม่ควรนำแมวมาไว้ที่สวนเฉลิมพระเกียรติฯ ในกรณีการให้อาหารแมวที่สวนเฉลิมพระเกียรติฯ เหมือนเดิมไม่ได้แล้ว ซึ่งเราต้องแก้ไขเป็นขั้นตอน หลังจากนั้นสุนัขและแมวถ้าล้นเกาะยาวจำเป็นต้องนำไปที่เทศบาลเมืองพังงา ตอนนี้ทางเทศบาลเมืองพังงาได้จัดทำศูนย์กักกันสุนัขและแมวไว้ ขอบคุณครับ

/........บุญธิดา เก็บทรัพย์

**-12-**

**บุญธิดา เก็บทรัพย์**  ในส่วนของเนื้อหาของเทศบัญญัติฉบับนี้ให้ทุกท่านพิจารณาในหัวข้อ 6.1.1 ไปจนถึง 6.3.3 ตรงนี้จะเป็นส่วนหนึ่งที่คณะกรรมการกลั่นกรองและคณะกรรมการได้ผ่านการพิจารณา และให้ทางสภาได้เห็นชอบหรือมีการแก้ไขเพิ่มเติมตรงนี้ได้เลยค่ะ ในเรื่องของวัน เวลา สถานที่ หรือเพิ่มเติมในส่วนที่เราต้องควบคุมหรือการเลี้ยงหรือปล่อยสุนัขและแมว ขอบคุณค่ะ

**ประธานฯ** มีท่านใดจะเสนอความเห็นเพิ่มเติมอีกบ้าง ก็ขอเชิญครับ

**ที่ประชุม** ไม่มีสมาชิกท่านใดเสนอความเห็นเพิ่มเติม

**ประธานฯ** หากไม่มีผมจะขอมติจากที่ประชุม **ท่านผู้ใดอนุมัติให้ร่างเทศบัญญัติ เรื่อง การควบคุมการเลี้ยงหรือปล่อยสุนัขและแมว พ.ศ. 2563 ขอให้ยกมือ**

**ที่ประชุม**  ยกมือเห็นชอบอนุมัติให้ร่างเทศบัญญัติ เรื่อง การควบคุมการเลี้ยงหรือปล่อยสุนัขและแมว พ.ศ. 2563

**ประธานฯ** มีท่านใดจะเสนอความเห็นเพิ่มเติมอีกหรือไม่ ขอเชิญครับ

**นายกเทศมนตรี** เรียนประธานสภาเทศบาล และสมาชิกสภาเทศบาลทุกท่าน กระผมนายพีรยุทธ์ มาตรักษา นายกเทศมนตรีตำบลเกาะยาว เนื่องจากเมื่อวานผมได้ประชุมชาวบ้าน สมาชิกสภา และผู้บริหารเกี่ยวกับเร่งรัดสร้างความเข้าใจเกี่ยวกับองค์กรปกครองส่วนท้องถิ่นให้สมัครเข้าร่วมสนองพระราชดำริ โครงการอนุรักษ์พันธุกรรมพืชอันเนื่องมาจากพระราชดำริ สมเด็จพระเทพรัตนราชสุดาฯ สยามบรมราชกุมารี (อพ.สธ. – สถ.) โครงการนี้ก็เป็นโครงการขององค์กรปกครองส่วนท้องถิ่นให้ทุกท้องถิ่นสมัครเข้าร่วมเป็นสมาชิก วันนี้สมาชิกสภาได้มาพร้อมกันแล้วผมขอให้ทางสมาชิกสภาพิจารณาว่าเห็นด้วยให้สมัครเป็นสมาชิก “ฐานข้อมูลทรัพยากรท้องถิ่น” เกี่ยวกับโครงการอนุรักษ์พันธุกรรมพืชอันเนื่องมาจากพระราชดำริ สมเด็จพระเทพรัตนราชสุดาฯ สยามบรมราชกุมารี (อพ.สธ. – สถ.) ก็ขอให้สภาแห่งนี้ช่วยรับรองด้วยนะครับ

**ประธานฯ** ขอบคุณนายกเทศมนตรีครับ ตามที่นายกเทศมนตรีได้พูดไป ผมก็ขอมติจากที่ประชุมเลยนะครับ **ท่านผู้ใดเห็นด้วยให้สมัครเข้าร่วมสนองพระราชดำริ โครงการอนุรักษ์พันธุกรรมพืชอันเนื่องมาจากพระราชดำริ สมเด็จพระเทพรัตนราชสุดาฯ สยามบรมราชกุมารี (อพ.สธ. – สถ.)** ขอให้ยกมือ

**ที่ประชุม** ยกมือเห็นด้วยให้สมัครเข้าร่วมสนองพระราชดำริ โครงการอนุรักษ์พันธุกรรมพืชอันเนื่องมาจากพระราชดำริ สมเด็จพระเทพรัตนราชสุดาฯ สยามบรมราชกุมารี (อพ.สธ. – สถ.)

/........ระเบียบวาระที่ 5

**-13-**

**ระเบียบวาระที่ 5 เรื่องอื่น ๆ**

**ประธานฯ** ท่านผู้ใดมีเรื่องที่จะเสนอเข้าระเบียบวาระที่ 5 เรื่องอื่น ๆ บ้าง ถ้ามีก็ขอเชิญ

**อมร ศรีสมุทร** กราบเรียนประธานสภา สมาชิกสภาเทศบาลและคณะผู้บริหารทุกท่าน กระผมนายอมร ศรีสมุทร สมาชิกสภาเทศบาล เขต 1 มีชาวบ้านฝากเรื่องมากับผมหนึ่งเรื่อง คือเรื่องเงินสงเคราะห์เด็กแรกเกิด เขาบอกว่ามาแจ้งที่สำนักงานเทศบาลตำบลเกาะยาวตั้งแต่วันที่ 20 มิถุนายน 2562จนวันนี้ก็ยังไม่ไปถึงไหนเลย ไม่ทราบว่าจะได้หรือไม่ได้บอกเขาตรง ๆ เขาบอกว่าเพื่อนเขาที่แจ้งกับทางองค์การบริหารส่วนตำบลเกาะยาวน้อยเขาได้รับไปแล้ว เขาแจ้งมาแบบนี้ผมก็อยากทราบว่าเจ้าหน้าที่คนไหนทำไมถึงใช้เวลานานขนาดนี้

**ถาวร ขุนทอง**  กราบเรียนประธานสภาเทศบาล คณะผู้บริหาร และสมาชิกสภาทุกท่าน กระผมนายถาวร ขุนทอง ตำแหน่ง นักวิเคราะห์นโยบายและแผนชำนาญการ ผมก็ขอชี้แจงนะครับ ก็จะมีอยู่ 1 ราย ที่มาลงทะเบียนเมื่อวันที่ 20 มิถุนายน 2562 บังเอิญว่าเขาไปหาผู้รับรองมาไม่ได้ และเอกสารก็ส่งไปให้สำนักงานพัฒนาสังคมและความมั่นคงของมนุษย์จังหวัดพังงา โดยสำนักงานพัฒนาสังคมและความมั่นคงของมนุษย์จังหวัดพังงา เป็นผู้จ่ายให้ซึ่งเขาก็มาตามเรื่องหลายครั้งแล้ว ผมก็ได้ชี้แจงไปแล้วว่ามันยังมีปัญหาอยู่ที่สำนักงานพัฒนาสังคมและความมั่นคงของมนุษย์จังหวัดพังงา และผมก็ได้ประสานงานไปยังแล้วและเดี๋ยวเขาก็จะดำเนินการให้ เพราะมันจะล่าช้าอยู่ที่สำนักงานพัฒนาสังคมและความมั่นคงของมนุษย์จังหวัดพังงา ซึ่งมันไม่ได้เป็นงบประมาณของเทศบาลตำบลเกาะยาว เบื้องต้นก็แจ้งไปแล้วน่าจะ 3 ครั้งได้แล้ว ปัญหาก็คือเอกสารตอนที่เขามายื่นครั้งแรกมันยังไม่ครบต้องหาผู้รับรองแต่เขาก็หาผู้รับรองไม่ได้ สุดท้ายผมก็ต้องเป็นผู้รับรองให้เขาเอง ขอบคุณครับ

**โชติ ทองย้อย** กราบเรียนประธานสภา สมาชิกสภาเทศบาลและคณะผู้บริหารทุกท่าน กระผมนายโชติ ทองย้อย สมาชิกสภาเทศบาล เขต 1 อยากจะพูดถึงเรื่องภัยแล้ง ก็คือต้นมะพร้าวหน้าสำนักงานเทศบาลตำบลเกาะยาว ก็อยากจะให้นายกเทศมนตรีช่วยแก้ปัญหาหน่อยว่าจะทำอย่างไร เพราะว่ากำลังจะได้รับผลกระทบแล้ว ก็อยากจะให้ช่วยรดน้ำต้นมะพร้าวให้มันด้วย ส่วนวัว ควาย ก็กินใบไปเรื่อยก็ต้องมีทำรั้วล้อมรอบสักหน่อย ยังไงก็ลงทุนไปแล้วต้นที่ตายแล้วก็หาต้นใหม่มาปลูกทดแทน ขอบคุณครับ

**สำเริง ราเขต** กราบเรียนประธานสภา สมาชิกสภาเทศบาลและคณะผู้บริหารทุกท่าน กระผมนายสำเริง ราเขต สมาชิกสภาเทศบาล เขต 2 มีชาวบ้านบอกมาว่าที่สวนเฉลิมพระเกียรติฯ ความสว่างไม่เพียงพอ คนที่เขาออกกำลังกายตอนเช้ามืดไม่สะดวก ก็อยากฝากทางเทศบาลตำบลเกาะยาวไปเพิ่มความสว่างให้หน่อย เพราะช่วงนี้ที่สวนเฉลิมพระเกียรติฯ จะมีคนมาใช้บริการเยอะ ขอบคุณครับ

/........อมร ศรีสมุทร

**-14-**

**อมร ศรีสมุทร** - ผมขอย้อนกลับไปเรื่องที่พูดไปเมื่อสักครู่ พอดีผมก็ได้สอบถามเขาหลาย ๆ อย่างว่าเอกสารครบถ้วนหรือไม่ เขาบอกว่าครบ แต่ว่าตอนนี้ทางเจ้าหน้าที่ก็ได้ชี้แจงแล้วว่าขาดผู้รับรอง แต่เอกสารอย่างอื่นก็ครบถ้วน ก็อยากให้เจ้าหน้าที่ช่วยติดตามให้หน่อยเผื่อว่าจะได้ แต่ถ้าเอกสารไม่ครบอย่างไรเดี๋ยวผมจะบอกเขาอีกครั้งหนึ่ง

* และอีกเรื่องก็คือเรื่องการก่อสร้างของเทศบาล เราก็เห็นทุกวันนี้เราเตือน ก็เคยได้คุยกับช่างตั้งแต่เริ่มแรก ตัวผมคนหนึ่งที่เคยเตือนตั้งแต่เขาเริ่มวางปรับพื้นที่และเทไปก็คุยกับช่าง แล้วช่างก็บอกว่าสั่งห้ามเทไปแล้ว สรุปแล้วตอนนี้เขาก็ทำไม่ได้ตามมาตรฐานแบบแปลนของเทศบาล ที่ผมดูนะครับที่ทำไปแล้วผมจะไม่พูดแล้ว ผมพูดหลายคนก็เป็นพยาน เช่น เจ้าหน้าที่ของกองคลัง ผมก็เคยมาพูดผมบอกล่วงหน้าไปแล้ว และก็มีผู้ช่วยช่างก็คือคุณวัชรพงษ์ หาผลกล้า เขาก็รับรู้เรื่องนี้ ผมบอกว่าให้ไปดูเพราะตอนแรกเราก็คุยกันมันชัดเจน ผมก็เลยสั่งเจ้าหน้าที่ในการประชุมครั้งที่ผ่านมา เราก็เคยเถียงกันว่าการตัดจอยต์แต่ละล็อคว่าขอตัดจอยต์ให้ขาด แต่ว่าถ้า 5 เมตรไม่ได้ 1 เมตรก็ไม่เป็นไร แต่ว่าตอนนี้มันมาอยู่ที่ 5 เมตร แต่การตัดจอยต์นี้ก็ผ่านมาแล้วไม่ต่ำกว่า 6 – 7 รอบ ตรงจุดนั้นก็อยากจะให้ช่างอธิบายให้ฟังหน่อยระหว่างบล็อกต่อบล็อกทำไมเขาถึงไม่ผูก ตอนนี้มันเสร็จไปแล้วแต่พูดให้ทุกคนได้รู้ ผมก็เคยพูดกับรองนายกเทศมนตรีคือคุณสมศักดิ์ วาหะรักษ์ ว่าถ้าทำแบบนี้ไม่ผ่านหรอก แต่ถ้าผ่านเทศบาลก็เดือดร้อนก็เลยอยากฝากว่างานต่อไปที่เขาประมูลไปได้เราอาจจะใช้ภูมิปัญญาของเคนเกาะยาวว่าการกระแทกปูนให้น้ำปูนมันขึ้นและสีปูนมันจะเหมือนกันทุกล็อค ก็เลยอยากจะฝากช่างหรือคณะกรรมการตรวจงานจ้างอย่ารอแต่ว่าให้เสร็จต้องไปดู คณะกรรมการตรวจงานจ้างส่วนนี้สำคัญต้องไปดูบ้าง ผมไม่ทราบว่าใครบ้างเป็นคณะกรรมการตรวจงานจ้าง เพราะผมไม่เคยเห็นไปดูเลยพอไปตรวจงานก็ไปกันไปวัดไม่ให้ขาดอย่างเดียว ไม่ได้ดูเนื้องานว่าเป็นไปตามแบบแปลนหรือเป็นไปตามสัญญาจ้างของเราหรือไม่ และอีกอย่างมันมีรถบดอัดถ้าจำไม่ผิดก็จะมีคุณสุชน วาหะรักษ์ เรื่องของบดอัดว่ามันบดอัดไม่ได้ แต่พอไปดูในสัญญาจ้างแบบแปลนมันมีบดอัด ที่จริงผมไม่ติดใจเรื่องบดอัดเพราะเราคุยกันแล้วว่าจะให้บดอัดแต่เขาว่าบดอัดไม่ได้ แต่ไปดูในแบบแปลนบดอัดได้ หลายอย่างตอนนี้ที่ผ่านมาถือว่าเป็นประสบการณ์ของพวกเราว่าบริษัทที่รับจ้างเทศบาลเราอยากจะให้ช่วยกันดูแลบริษัทนี้หน่อย ก็อยากฝากผู้ที่เกี่ยวข้องช่วยกำชับผู้รับเหมาและคณะกรรมการตรวจงานจ้างไปดูการทำงานบ้าง และเมื่อวานผมก็ได้ยินนายกเทศมนตรีพูดถึงการทำถนนสายหน้าตลาด ผมก็ไม่ทราบว่าจะเป็นบริษัทนี้อีกหรือไม่ แต่ที่ได้ยินมาก็คือเป็นบริษัทเดิมอีก ก็เลยอยากฝากว่างานต่อไปขออย่าให้เจาะถึง 3–4 ครั้งแบบนี้ และอยากจะฝากถึงผู้ช่วยช่างซึ่งเขาอยู่มานานกว่านายช่างโยธาเขาน่าจะลงไปดู ไม่ใช่มาพูดโดยที่ไม่ได้ไปดูเลย ก็เลยฝากว่าถนนหน้าตลาดถ้าได้บริษัทนี้เราจะต้องมีการควบคุมดูแลสักหน่อย ก็อยากให้ช่างอธิบายในเรื่องของบล็อกต่อบล็อก การตัดจอยต์ทำไมวายเมทกับเหล็กจอยต์ที่โผล่ออกมาทำไมเขาถึงไม่ผูกให้ด้วย ขอบคุณครับ

/.......ปรัญชัย ชูรักษ์

**-15-**

**ปรัญชัย ชูรักษ์**  ผมในฐานะนายช่างโยธาและคนออกแบบ เขียนแบบและควบคุมงาน ขออธิบายคุณอมร ศรีสมุทร นะครับว่า การทำถนนคอนกรีตถ้าตามแบบมาตรฐานจริง ๆ ไม่ว่าคอนกรีต ค.1 หรือ ค.2 ถ้าคอนกรีต ค.1 จะมีความหนา 25 เซนติเมตร แต่เหล็กวายเมท 61 สองชั้น เหมือนสี่แยกถนนเอเชียหรือว่าถนนเส้นหลักหรือคอนกรีต ค.2 ถนนเส้นรอง อย่างเราเขาเรียกคอนกรีต ค.2 การวางเหล็ก การตัดจอยต์โดยปกติเขาจะตัดทุก 50 เมตร แล้วใส่โฟมหนา 1 นิ้ว แต่ของเราบังเอิญวันที่ประชุมสภาวันนั้นผมไม่ได้เข้าร่วมประชุมก็เลยไม่ได้อธิบาย แล้วผมไปดูรายงานการประชุมครั้งที่ผ่านมา คุณอมรศรีสมุทร ก็บอกว่าให้ตัดขาดที่ 5 เมตร หรือ 10 เมตร ก็ได้ ผมเองก็ไม่ได้อธิบายว่าการที่เราตัดจอยต์ต่อจอยต์ชิดเกินไปมันจะทำให้ผิวหน้าถนนไม่เสมอ เพราะว่ารอยตัดกับพื้นถนนมันจะกินระดับไปนิดหนึ่ง แต่การที่เขาให้เทยาว 50 เมตร ป้องกันปัญหาตรงนี้แล้วตัด 1 ครั้ง ในส่วนที่คุณอมร ศรีสมุทร ถามว่าเรื่องการผูกเหล็กจอยต์กับวายเมท ขออธิบายอย่างนี้นะครับว่าที่เขาผูกตะแกรงวายเมทจะมาเป็นแผ่น เขาจะตัดเป็นแผ่นพร้อมผูก แต่ในกรณีที่นั่นหมายถึงว่าเราตัด 50 เมตร เพราะเขาจะผูกเพิ่มแรงดึงของเหล็กตะแกรงฝั่งนี้กับอีกฝั่งหนึ่ง แต่ในกรณีที่เราตัดขาดถามว่าผูกมีผลหรือไม่ แทบจะไม่มีเลยครับมันขึ้นอยู่กับว่าเรายกเหล็กให้อยู่ตรงกลางคอนกรีต ถึงเราผูกแต่ไม่ยกเหล็กมันไม่มีผลเลยครับ การที่เขาวางยาวแล้วเขาผูกเขาเพิ่มแรงดึง เพราะเขารู้ว่าคอนกรีตมันยาวมันมีโอกาสที่จะแตกร้าวจากแรงดึงของตัวมันเอง เขาเลยต้องเอาตะแกรงวายเมทมาผูกกับเอ็นจอยต์ แต่พอเราตัดขาดมันตัดขาดแล้วมันล็อคต่อล็อคของมันแล้ว มันไม่ดึงยาวถึง 50 เมตรแล้ว ตัดแค่ 5 เมตร เพราะตัวนั้นมันไม่มีผลว่าเราจะผูกหรือไม่ผูก

แล้วในส่วนของเรื่องคุมงานที่บอกว่าให้คุมงานให้เข้มงวดหน่อย คือว่าเราเทปูนล็อคเว้นล็อคอย่างที่คุณอมร ศรีสมุทร เห็นนั่นแหละ บล็อคที่เขาไม่เทเขาเว้นไว้ผมไม่สนใจเพราะผมถือว่าเขาเว้นไว้สำหรับปล่อยท้ายรถเพื่อเทปูน มันจะมีหินมีดินอะไรผมไม่สนใจ ผมไม่มองแต่ผมจะไปมองบล็อคที่เทคอนกรีตต้องใส่ทราย เพียงแต่ว่าทรายสีมันแดงมันคล้ายกับสีดินเดิมของพื้นทางเลยมองผ่าน ๆ ว่าจะไม่รู้ว่าใส่หรือไม่ใส่ ส่วนคุณอมร ศรีสมุทรกังวลเรื่องหน้าตลาดอันนี้ผมคุยกับผู้รับเหมาไปแล้ว ผมบอกว่าให้เตรียมแท่งลูกปูนมาให้ผมแล้วผมจะพาไปเองที่โยธาจังหวัด ถ้าผลเทสออกมาแสตนท์คอนกรีตไม่ถึง 204 ผมรื้อทั้งแผง ผมให้เวลา 90 วัน เดี๋ยวก็คอยดูว่าจะทำดีหรือไม่ดี ถ้าทำไม่ดีผมก็ให้รื้อทั้งแผงเพราะผมก็ได้พูดกับเขาไปแล้ว ขอบคุณครับ

**อมร ศรีสมุทร** ก็ขอขอบคุณนายช่างโยธาที่ได้ให้ความรู้เผื่อว่างานโครงการข้างหน้าพวกเราจะได้มีแผนก็คงจะเป็นผมนั่นแหละที่ขี่รถผ่านไปผ่านมาแล้วเข้ามาพูดในเรื่องแบบนี้ เพราะว่าเทศบาลได้อนุมัติเงินไป และเทศบาลมีเงินไม่เยอะพอที่ว่าจะไปทำสัก 1 – 2 ปี แล้วก็ทำใหม่ แต่อยากจะบอกไว้สักนิดว่าการตัดจอยต์ 5 เมตร ที่ช่างพูดมันอาจจะไม่เสมอผมดูแล้วเพราะว่าตรงแผ่นเหล็กที่เขาวางเป็นแบบตอนตัดจอยต์ผมก็ไปยืนดูก็พยายามสังเกตขอเขาเอาปูนมาถึงจุด 5 เมตร เขาก็

/.......ไม่ได้กระแทก

**-16-**

ไม่ได้กระแทกอะไรให้มันแน่น ซึ่งตรงนี้สำคัญแล้วเขาก็ใช้ไม้โบกปูนพอรุ่งเช้าทุกคนก็เห็นว่ามันเป็นทราย แล้วเอาปูนเค็มไปโรยแล้วเอาอะไรไม่รู้สีขาวไปราดบนอีกทีหนึ่ง ซึ่งสิ่งที่ทำแล้วเขาเรียกว่าประสบการณ์ของเทศบาล เวลาชาวบ้านเขาว่าเขาก็ว่านายกเทศมนตรีไปด้วย แต่ผมในฐานะสมาชิกสภาเทศบาลก็เดือดร้อนแทนเหมือนกันหลาย ๆ คำที่เขาพูด ก็เลยว่างานต่อไปใครที่เป็นคณะกรรมการอยากให้ช่วยบ้าง สงสารช่างบ้างไม่ใช่ให้ช่างดูอยู่คนเดียว ผมฝากไว้เพื่อว่าโครงการหน้าจะไม่มีปัญหา ขอบคุณครับ

**ปรัญชัย ชูรักษ์** ผมขออธิบายในส่วนที่คุณอมร ศรีสมุทร พูดถึงน้ำยาสีขาวนะครับ ซึ่งตัวนั้นเขาเรียกว่า “น้ำยาประสานหน้าปูน” ครับ

**โชติ ทองย้อย** ผมขอเสริมคุณอมร ศรีสมุทร สักนิดครับ ถ้าหากว่าทำตามที่ว่าจ้างตามระเบียบที่ได้ทำสัญญา เพราะว่าในเทศบาลทุกคนเป็นผู้ว่าจ้างเป็นคนของรัฐช่วยกันดูแล ช่างก็ต้องดูแลอย่าให้มันกระเทือน เรื่องฝุ่นละออง เรื่องรถ พวกหิน ดิน ทราย ก็ช่วยบอกให้ปิดฝุ่นละอองต่าง ๆ ถ้าไม่อย่างนั้นก็อยู่กันอย่างนี่แหละครับ ก็ขอให้ช่างช่วยดู ๆ สักนิด ระเบียบต่าง ๆ ก็คุยกันได้ ขอบคุณครับ

**จำรัส หยั่งทะเล**  กราบเรียนประธานสภาเทศบาล และสมาชิกสภาเทศบาล กระผมนายจำรัส หยั่งทะเล สมาชิกสภาเทศบาล เขต 2 ผมก็มีเรื่องถนน ก็อย่างที่คุณอมร ศรีสมุทรบอกนั้นแหละ จริง ๆ แล้วผมว่าที่คุณอมร ศรีสมุทรพูดถึงมันเป็นเรื่องดีนะครับ ทุกคนอยากให้งานออกมาดี เจ้าหน้าที่ทุกคนถ้ามองถนนเส้นนี้ที่ผ่านมาที่สั่งให้รื้อก็มาจากกรรมการ ตรงนี้ผมคิดว่าก็ดีแล้วเราก็ต้องช่วย ๆ กัน และอีกอย่างถนนสายหน้าตลาดผมก็หนักใจอยู่เหมือนกัน เพราะนายกเทศมนตรีบอกว่าได้บริษัทสามพี่น้องอีก แต่ผมว่าคงจะให้บทเรียนกับเส้นที่ผ่านมาเยอะ ข้างหน้าเขาจะได้ทำดีกว่านี้ ผมก็คนในเขตเทศบาลเหมือนกันแต่เท่าที่ผมฟังมาถนนเส้นที่ทำมาไม่ใช่เฉพาะประชาชนในเขตเทศบาลอย่างเดียว คนทั้งเกาะก็ยังพูดถึงเลยถนนเส้นนี้ จริง ๆ แล้วต่อไปการทำถนนสายเส้นหลักถ้ามีทางเบี่ยงก็ปิดถนนไปเลยไม่ต้องให้รถวิ่งผ่าน ผลงานทีเขาทำมาจะได้ออกมาดี แต่ถ้าทำไม่กี่วันก็ปล่อยให้รถวิ่งผ่านเลยมันก็ไม่ได้ดี เพราะปูนมันยังไม่เข้าตัวดี ถ้าเป็นไปได้ผมอยากจะให้ใช้ทางเยกไปเลย ก็ขอฝากช่างและเจ้าหน้าที่ที่เป็นคณะกรรมการช่วยกันดูแล และสมาชิกสภาก็ให้ช่วย ๆ กันให้ประสบความสำเร็จทุกโครงการ ขอบคุณครับ

**สุชน วาหะรักษ์**  กราบเรียนประธานสภา สมาชิกสภาเทศบาลและคณะผู้บริหารทุกท่าน กระผมนายสุชน วาหะรักษ์ สมาชิกสภาเทศบาล เขต 1 ผมก็สงสัยอยู่นิหนึ่ง คือที่ช่างว่าน้ำยาประสานหน้าปูน ชาวบ้านบางคนเขาไม่รู้ มันดูเหมือนกับว่าเราน้ำปูนไปราดข้างหน้า มันดูไม่สวย ถ้าจะแก้ใหม่ให้เรียบกว่านั้นได้ไหมครับ

/........ปรัญชัย ชูรักษ์

**-17-**

**ปรัญชัย ชูรักษ์** เรื่องน้ำยาประสานหน้าปูน ตัวนี้จริง ๆ แล้วเขามีไว้สำหรับการร่อนของปูนเหมือนกับผนังกั้นน้ำทะเล ปกติถ้าเราไม่ใช้น้ำยาประสานพอโดยอะไรกระแทกหรือรถวิ่งมันจะหลุด ตัวนี้มันจะไม่ทำให้ปูนเป็น 2 ชั้น ถ้าเป็นปูน 2 ชั้น ก็คือการเทปูนแล้วเอากระเบื้องทับ แต่นี่จะเป็นน้ำยาประสานหน้าเก็บไว้ไม่ให้หน้าปูนมันร่อนครับ

**นายกเทศมนตรี** ผมขอเสริมนิดหนึ่งที่มาที่ไปคือ การจัดซื้อจัดจ้างเราไปเลือกบริษัทไม่ได้ พอได้บริษัทนี้มาผมก็ได้ทำหนังสือเตือนไป 2 ครั้ง และเขาก็โดนปรับ ในกรณีโดนปรับแล้วผมบอกว่าห้ามรื้อถนนก่อนปีใหม่ เขาก็มาเร่งรื้อปูนในคืนนั้นคืนเดียวเกือบมาถึงหน้าโรงเรียนเกาะยาว ผมก็งงอยู่ พอรื้อเสร็จก็เททรายอะไร ข้างหนึ่งก็ใช้ได้อยู่แต่อีกข้างหนึ่งคืนเดียวรถก็วิ่งแล้ว และหลังจากนั้นมันจะร้าวเป็นคลื่นลูกระนาด และจะตบตากรรมการนิดหนึ่งคือจะเอาปูนสมานฉันท์มาราดด้านหน้ามันก็ไม่ได้ แล้วผมก็บอกแล้วว่ามันต้องรื้อ เขาก็ไม่ยอมรื้อก่อนแล้วก็ส่งงาน กรรมการไปตรวจ

**ปรัญชัย ชูรักษ์** รอบแรกผมสั่งรื้อไป 13 ล็อค รอบสองกรรมการสั่งรื้อไปอีก 11 ล็อค แล้วผมเพิ่งสั่งรื้อไปอีก 3 ล็อค

**นายกเทศมนตรี** ปัญหาที่เกิดคือเขาไม่ได้รอให้ปูนแข็งตัวดีสักประมาณ 3 – 4 วัน และตอนนี้ก็ได้ส่งงานไปแล้วเมื่อวานนี้ ผมว่าตอนหลังก็ดีอยู่ ในส่วนของผลเทสลูกปูนก็คือทางช่างก็ได้รับเรื่องไปแล้ว และในส่วนของบริเวณหน้าตลาดผมก็ได้คุยกับช่างแล้ว ในส่วนของการรื้อก็ต้องรื้อที่ละฝั่งไม่ใช่รื้อพร้อมกันทั้งสองฝั่ง และผมก็เห็นด้วยกับคุณจำรัส หยั่งทะเล ที่จะให้ปิดถนนเป็นช่วง ๆ มีหลายสายที่สามารถวิ่งได้ ในส่วนของการทำป้ายผมก็ได้เน้นย้ำไปแล้ว่าการทำป้ายถ้าบอกว่าทางเบี่ยงก็ทำป้ายทางเบี่ยง ผมว่าให้ทำเป็นช่วง ช่วงแรกที่หน้าตลาดก่อนหลังจากนั้นจะไปถนนเส้นสุขาภิบาล 1,2 ได้ ในส่วนนี้ก็ประสานงานช่างแล้ว

และผมขอฝากวันที่ 11 กุมภาพันธ์ 2563 ทางชมรมผู้นำศาสนาท้องถิ่นและกำนันผู้ใหญ่บ้าน หน่วยกู้ชีพกู้ภัย เขาจะหารายได้ช่วยเหลือผู้ป่วยติดเตียงในเขตตำบลเกาะยาวน้อย ซึ่งจะมีการเลี้ยงโดยกินขนมจีน ณ สวนเฉลิมพระเกียรติฯ

ในวันที่ 13 กุมภาพันธ์ 2563 ทางเทศบาลตำบลเกาะยาว ได้ดำเนินการจัดการแข่งขันกีฬาศูนย์พัฒนาเด็กเล็กในช่วงเช้า ขอเชิญสมาชิกสภาเทศบาลและผู้บริหารทุกคนเข้าร่วมกิจกรรมดังกล่าว และหลังจากเลิกประชุมแล้วก็ขอให้ทุกคนไปรับเสื้อกีฬาได้ที่ห้องสำนักปลัดเทศบาลนะครับ

**สุชน วาหะรักษ์**  ผมขอฝากไปยังช่างอีกครั้งว่าที่เขากำลังทำถนนตรงที่จะลงไปบ้านพักพนักงานของเทศบาล ก็อยากให้แจ้งผู้รับเหมาให้วางอุปกรณ์ก่อสร้างให้เป็นระเบียบเรียบร้อยหน่อยครับ

/........บุญธิดา เก็บทรัพย์

**-18-**

**บุญธิดา เก็บทรัพย์**  ในส่วนของเรื่องการจำหน่ายอาหารและสถานที่สะสมอาหารกรณี 2 ผู้ประกอบการที่เคยคุยกันในที่ประชุมสภาครั้งก่อน ก็ได้มีการร้องเรียนไปยังสำนักงานสาธารณสุขจังหวัดพังงา ซึ่งเจ้าหน้าที่ก็ได้ลงมาตรวจสอบในเบื้องต้นโดยที่ไม่ให้เจ้าตัวทราบ จากที่ได้พูดคุยกับเจ้าหน้าที่เขาก็ได้บอกว่าจะมีกฎหมายใหม่ออกมา แต่ยังไม่ได้ส่งมาให้ยังเทศบาล เรื่องคนที่จำหน่ายต้องผ่านการอบรมทุกคนถ้าไม่ผ่านการอบรมไม่มีใบประกาศนียบัตรก็จะมีโทษทั้งจำทั้งปรับ เขาจะกำหนดมาว่าไม่เกินเดือนธันวาคม 2563 นี้ ถ้าใครไม่ผ่านการอบรมให้พนักงานท้องถิ่นสั่งเลิกจำหน่วยอาหาร เพราะนี่เป็นกฎมาจากกระทรวงอีกหนึ่ง ซึ่งตรงนี้จะต้องมีผลสอดคล้องกันระหว่างกระทรวงสาธารณสุขกับกระทรวงมหาดไทย เพราะฉะนั้นจะต้องแจ้งให้ผู้ที่ค้าขายทราบในเบื้องต้นด้วย ซึ่งเจ้าหน้าที่ก็ได้มีการประชุมที่โรงพยาบาลเกาะยาวชัยพัฒน์แล้วและได้แอบมาสอดส่องร้านค้าทั้งสองร้านก็ได้ว่ากล่าวตักเตือน แต่ทั้งสองคนก็ไม่ได้รับปากหรือปฏิเสธแต่อย่างใด และก็ไม่พบว่าได้มีการใช้โฟมแต่อย่างใด แต่ทั้งนี้ก็ขอให้ทุกคนช่วยกันดูแลด้วย ขอบคุณค่ะ

**ประธานฯ** ขอแจ้งการติดตามและประเมินผลแผนพัฒนาเทศบาลตำบลเกาะยาว ประจำประปี งบประมาณ พ.ศ. 2562 ซึ่งคณะกรรมการติดตามและประเมินผลได้แจ้งหนังสือให้ประธานสภา เทศบาลเพื่อนำมาแจ้งที่ประชุมสภา ตามที่คณะกรรมการติดตามและประเมินผลแผนพัฒนาเทศบาล ได้มีการประชุมเมื่อวันที่ 9 ตุลาคม 2562 โดยได้พิจารณาการติดตามและประเมินผลแผนพัฒนา ของเทศบาลประจำปี งบประมาณ พ.ศ. 2562 ที่ได้ดำเนินงานตามเอกสารประกาศ ซึ่งผมขอแจ้ง

รายละเอียดโครงการฯส่วนค่าใช้จ่ายขอให้ทุกท่านดูในเอกสารที่แจกจ่ายไปให้ทุกท่านแล้วครับ มีดังนี้

1. โครงการวันกตัญญู 2. โครงการอบรมภาษาต่างประเทศ
2. โครงการฝึกอบรมและดูงาน 4. โครงการรณรงค์ป้องกันและควบคุมโรคพิษสุนัขบ้า

5. โครงการฝึกอบรมฟื้นฟูสุขาภิบาลอาหาร 6. การป้องกันและลดอุบัติเหตุช่วงเทศกาล

7. การจ่ายเงินยังชีพผู้สูงอายุและคนพิการ 8. การอุดหนุน อสม.

9. การอุดหนุนกองทุนสวัสดิการชุมชน 10. อาหารกลางวันเด็กและอาหารเสริม (นม)

11. โครงการจัดนิทัศนการทางการศึกษา 12. โครงการแข่งขันกีฬา /งานวันเด็ก

13. โครงการเดือนรอมฎอน 14. โครงการขยะในมือคุณ

15. โครงการบ้านน่ามองเมืองน่าอยู่ 15. โครงการวันเทศบาล

ตามประกาศผลการติดตามและประเมินผลแผนพัฒนาเทศบาลตำบลเกาะยาว มี

โครงการหรือกิจกรรมที่ได้ดำเนินการจำนวน 27 กิจกรรม ยังไม่รวมกิจกรรมที่ไม่ได้ใช้จ่ายเงินถ้านำเอากิจกรรมที่ไม่ได้ใช้เงินงบประมาณผมคิดว่าคงจะมีกิจกรรมมากเพราะที่ผ่านมาส่วนมากจะไม่ค่อยใช้เงิน ท่านใดมีเรื่องจะเสนอเพิ่มเติมอีกบ้าง

**ที่ประชุม** ไม่มี

**ประธานฯ** เมื่อไม่มี บัดนี้หมดเรื่องที่จะนำเข้าสู่ระเบียบวาระการประชุมแล้ว ผมขอปิดประชุม

**ปิดประชุมเวลา 11.10 น.**

/.......(ลงชื่อ).......

**-19-**

(ลงชื่อ)...........................................................................ผู้จดรายงานการประชุม

(นางสาวสมัย ระบำเพลิง)

หัวหน้าสำนักปลัดเทศบาล

(ลงชื่อ)............................................................................

(นายถาวร ขุนทอง)

เลขานุการสภาเทศบาลตำบลเกาะยาว

**คณะกรรมการตรวจรายงานการประชุม**

(ลงชื่อ).............................................................................

(นางสาวกมลา ชำนินา)

(ลงชื่อ).............................................................................

(นายอรินทร์ ประสานการ)

(ลงชื่อ).............................................................................

(นายสุชน วาหะรักษ์)

ทราบ

(นายประยูร เริงสมุทร)

ประธานสภาเทศบาลตำบลเกาะยาว

6 กุมภาพันธ์ ๒๕63